Lakonijos įlanka

Lakonijos įlanka (; ) – Viduržemio jūros įlanka pietryčių Peloponeso pakrantėje. Tai piečiausia Graikijos ir didžiausia Peloponeso įlanka.

Įlanka rytų–vakarų kryptimi yra apie 58 km pločio ir 44 km ilgio šiaurės–pietų kryptimi. Vakaruose ją riboja Manės pusiasalis, skiriantis nuo Mesenės įlankos, o rytuose – Malėjo pusiasalis (kitaip dar Epidauros Limiros pusiasalis), skiriantis nuo Egėjo jūros.
Pietuose įlanka jungiasi su Viduržemio jūra.

Manės ir Malėjo pusiasaliai yra uolingi ir sausringi. Šiaurinėje įlankos pakrantėje į įlanką įteka Evrotas, ši pakrantė yra derlingos dirbamos žemės.

Lakonijos įlankoje yra maža Elafoniso (Ελαφόνησος) sala, o piečiau įlankos – Kytiros sala.

Pagrindiniai įlankos miestai ir uostai yra Gitėjas (Γύθειο) ir Neapolė (Νεάπολη).

Kategorija:Graikijos įlankos
Kategorija:Viduržemio jūros įlankos